རྩོམ་པ་པོ་ངོ་སྤྲོད་མདོར་བསྡུས།
གཞུང་འདིའི་ རྩོམ་ པ་ པོ་ དགེ་ བསྙེན་ འཇམ་ དཔལ་ རྡོ་ རྗེ་ མཆོག་ གི་
འཁྲུངས་ཡུལ་དང་རིགས་རུས་ཆོ་འབྲང་། འཁྲུངས་འདས་ཀྱི་ལོ་ཚིགས་སོགས་
ཀྱི་སྐོར་གསལ་པོ་ཞིག་ལག་ཏུ་མ་སོན་ཀྱང་། ཁོང་གི་བརྩམ་ཆོས་སུ་སུམ་པ་ཡེ་
ཤེས་དཔལ་འབྱོར་(སྤྱི་ལོ ༡༧༠༤ – ༡༧༨༨) གྱི་སྨན་བུ་དང་ཤེལ་དཀར་མེ་
ལོང་། ལྕང་སྐྱ་རོལ་བའི་རྡོ་རྗེའི་(སྤྱི་ལོ༡༧༡༧ - ༡༧༨༦)ཕྱག་དཔེ་དང་།
དེའུ་དམར་དགེ་བཤེས་བསྟན་འཛིན་ཕུན་ཚོགས་(སྤྱི་ལོ ༡༧ ༢ ༥ – ?) ཀྱི་ཤེལ་
གོང་ཤེལ་ཕྲེང་སོགས་ལས་ལུང་མང་པོ་རིག་པའི་རྒྱབ་བརྟེན་གྱི་ཚུལ་དུ་དྲངས་
ཡོད་པ་མ་ཟད། མཇུག་བྱང་དུ་འཇམ་དབྱངས་གོང་མ་ཆེན་པོ་ཤྭན་ཐུང་གནམ་
ལོ་གསུམ་པ་ལྕགས་མོ་ཕག་(སྤྱི་ལོ༡༩༡༡)ལོའི་ཧོར་ཟླ་དྲུག་པའི་ཚེས་བརྒྱད་
ཉིན་བཟང་པོར་དཔར་ཏུ་བསྲུབས་ཟིན་ཞེས་དང་། ཁོང་གི་མཚན་མདུན་དུ་
ནའི་མན་དགེ་བསྙེན་འཇམ་དཔལ་རྡོ་རྗེ་ཞེས་འཁོད་ཡོད་པ་སོགས་ལ་གཞིགས་
ན་མཆོག་ཉིད་ནི་དུས་རབས་བཅུ་དགུ་པའི་ནང་དུ་བྱོན་པའི་སོག་པོའི་སྐྱེས་ཆེན་
དམ་པ་ཞིག་ཡིན་པར་གོར་མ་ཆག